**Годишен отчет НЧ“Народен Будител -1940“,с.Българево**

2020г. бе пълна с предизвикателствата, като сериозно отражение даде и пандемията обхванала света. Ограниченията, които бяха въведени рефлектираха негативно върху повечето дейности на читалището, но от друга страна дадоха възможност да се концентрираме в други насоки .Положиха се усилия в подобряване на условията в сградния фонд и се кандидатства по Европейски проект, по процедура BG14MFOP001-4.025 „МИРГ-ШКБ-2.2.1 „Възстановяване и подобряване на природното наследство, културата и спорта на рибарската територия” от Стратегия за ВОМР на МИРГ Шабла-Каварна-Балчик.

Систематизиран обзор на 2020г. както следва

**I.Материална база**

**1.Текущо състояние**

* **Покрив:** Състоянието на покрива на цялата сграда е сравнително добро, но има участъци с проблеми, нуждаещи се от специализирана помощ. Подпокривните еркери се нуждаят от обкантване и водоотичане .Липсва капандура, а на някои места започват да се наблюдават течове, като има такива за спешен ремонт.
* **Фасада:** Отделни участъци от мазилката са паднали, като някои от проблемите са свързани с липсващо или недобре направено отичане от покрива.
* **Помещения:** Частта от сградата, където се помещават библиотеката, арт центърът и архива е в добро състояние, и се нуждаят само от дребни ремонти и подмяна на мебели.
* **Климатизация и отопление:** В настоящия момент единствено библиотеката разполага с климатик, който служи и за отопление.
* **Репетиционна:** Нуждае се от частично мебелиране, както и от ремонт на ел. инсталацията.
* **Театрална сграда:** Нуждае се от: нова ел. инсталация и претапициране на кресла. Необходими са и усилия в посока покриване на противопожарните изисквания. Помощните помещения към залата се нуждаят от частично мебелиране.Санитарните възли се нуждаят от ремонт и възстановяване на мръсен канал.

**2.Извършени ремонтни дейности през 2020г.**

През 2020г. продължихме добрата практика да инициираме трудова инициатива придружена със събиране на средства за ремонт. След отлагане на първите дати за събитието поради ограниченията от пандемията, обявяване на нови дати и последващи работни събития за доброволци без афиширине за широката общественост, дейности които бяха извършени са:

* възстановяване на театралните съоражения и подмяна на въжетата
* боядисване на сцена и прилежащи стени
* подмяна на сценично осветление
* лек ремонт и боядисване на гримьорни и прилежащи коридори с подмяна на осветление ел. ключове и контакти
* подмяна на закритието над оркестрин
* боядисване на пътеки и ламперия в основна зала и подмяна на всички осветителни тела
* боядисване на експозиционна площ – фоайе втори етаж
* възстановено водоподаване към гримьорни и санитарни възли сцена
* пълно разчистване и подготовка за лек ремонт на всички помещения под сцена и на втори етаж над гримьорни
* подменен климатик библиотека
* благодарение на община Каварна бе подменена цялата дограма към кинозала и прилежащите помещения

**II.Културен календар и инициативи**

2020г. стартира с обогатен културни календар в сравнение с предходната година. Календарът бе оповестен в началото на годината, изложен на стената и публикуван на страницата на читалището. С течение на времето и с възникване на ограниченията някои от планираните събития отпаднаха, други се отложиха във времето а някои се случиха за първи път в с.Българево. За разлика от предходната година, оповестяването за културните събития бе насочено изключително към селото, без да се търси широка публичност.

Страницата на читалището в социалната мрежа бе постоянно жива а по-време на строгите ограничения бяха положени усилия за ежедневното и обновяване с различни творчески публикации и фотографии свързани с културата и бита на селото.

За 2020г. културният календар и проведените инициативи са:

* Отбелязване на дати с историческо и национално значение. Почитане на бележити личности. Полагане на венци на националните празници.
* Успяхме да пресъздаване някои народни обичаи в тесен кръг.
* Плетене на мартеници и венци, боядисването на великденски яйца са част от усилията за приобщаване на децата към дейностите на читалището.
* Втора художествената работилница под вещото ръководство на Илиян Ангелов.Курс с продължителност от 3 седмици завършил с изложба на картините на младите автори.
* Огнено хоро-проведено на заговезни с огън, народна музика и танци
* Деца на мегдана – за втора поредна година, няколко пъти през топлите летни дни, проведено с песни, картини и настроение.
* Хоро на мегдана – проведе се няколко пъти в малкото периоди без сериозни ограничения.
* Българево Рок се проведе в началото на септември, като отново в селото на импровизирана сцена звучеше мелодична рок музика.
* Българево класик – концерт на виола, цигулка и класическа китара на открито.Една концепция получила сърдечен прием и много добър отзвук върху която ще работим и в бъдеще с идеята да стане традиционно събитие
* В моментите на строги ограничения народна музика периодично звучеше на мегдана.
* Бе направена пълна инвентаризация на библиотечния фонд на читалището.
* Бе кандидатствано по Европейски проект, по процедура BG14MFOP001-4.025 „МИРГ-ШКБ-2.2.1 „Възстановяване и подобряване на природното наследство, културата и спорта на рибарската територия” от Стратегия за ВОМР на МИРГ Шабла-Каварна-Балчик, като в настоящия момент проектът е одобрен и предстои подписване на договор за изпълнение.
* Етнографската експозиция бе разширена във втора експозиционна зала и бе направена пълна инвентаризация на експонатите.

Поради строгите ограничения от календара отпаднаха: „Празник на пъпеша“, „С песни и танци в Българево“ , представяния на книги и други а някои събития от културния календар бяха отбелязани символично.

**III.Самодейни състави**

* **Самодейна певческа група „Перуника“ с худ. рък. Невелина Василева**

През 2020г. певческата група провеждаше репетиции с изключение на случаите на строги ограничения, но всички предвидени изяви на сцена отпаднаха. Събрани са средства за закупуване на народни носии за детската част от групата.

* **Танцов клуб „Българевци“**

Танцовия клуб с ръководител Диана Панчева , репетира в зависимост от наложените мерки с известни ограничения в числеността и начина на провеждане на репетиции свързани със социалната дистанция.Събрани са средства и е поръчано танцово облекло.

* **Театрален състав към НЧ“Народен Будител -1940“,с.Българево с ръководител Димитър Димов.**

Театралният състав не успя да излезе на сцена през 2020г.

* **Детски клуб „Българевчета“** **към НЧ “Народен Будител -1940“,с.Българево**

Детския клуб бе също с камерни и епизодични инициативи породени от ограниченията.

**IV.Приоритети 2021**

* Децата: дейности и приобщаване
* Продължаване на дейностите свързани с подобряване на условията в материалната база.
* Изпълнение на Европейски проект, по процедура BG14MFOP001-4.025 „МИРГ-ШКБ-2.2.1 „Възстановяване и подобряване на природното наследство, културата и спорта на рибарската територия” от Стратегия за ВОМР на МИРГ Шабла-Каварна-Балчик
* Самодейни състави:“Перуника“ развитие.
* Сформиране на детска певческа група“Калиакра“ .
* Създаване на дигитален фонд и на видео канал в социалните мрежи.
* Възобновяване дейността на театралния състав.
* Развитие на танцов клуб „Българевци“ и домакинство на различни събития с фолклорна насоченост.
* Надграждане на организацията в масовите културни мероприятия и придаване фестивален облик на село Българево.
* Създаване на нова експозиция „Човек и море“ свързана с традиционните риболовни похвати и местни обичаи свързани с морето.
* Оптимизиране на разходи и увеличаване на приходи

**С уважение,**

**Красимир Митев**

**Председател НЧ“Народен будител-1940“**